kardosdrur/scandi-wiki huggingface dataset:
Det grevelige Rantzauske Forlods

Det grevelige Rantzauske Forlods (eller Præcipuum) var et dansk grevskab oprettet 10. september 1756 for Christian Rantzau af hovedgårdene Rosenvold og Skovgårde. Grevskabet blev opløst ved lensafløsningen i 1921. "Forlods" i navnet er en hentydning til at en ikke ubetydelig del af den i grevskabet bundne formue bestod af rede penge snarere end jord – altså penge, der var reserveret til køb af jord, således at grevskabet kunne opnå minimumsstørrelsen på 2500 tdr. hartkorn.

Besiddere af lenet 
 1726-1771: Christian lensgreve Rantzau (1684-1771)
 1771-1814: Carl Adolph lensgreve Rantzau (søn) (1742-1814)
 1814-1822: Frederik Siegfried lensgreve Rantzau (bror) (1744-1822)
 1822-1828: Christian Jens lensgreve Rantzau (søn) (1777-1828)
 1828-1846: Frederik Sigfred lensgreve Rantzau (søn) (1809-1846)
 1846-1904: August Frederik lensgreve Rantzau (søn) (1840-1904)
 1904-1906: Cai lensgreve Rantzau (søn) (1870-1906)
 1906-1921: Carl Frederik lensgreve Rantzau (farfars brorsøn) (1846-1925)

Noter og referencer 

Rantzauske Forlods, Det grevelige
Etableret i 1756
Ophørt i 1921
Slægten Rantzau
Grevskabet Reventlow

Grevskabet Reventlow var et slesvigsk grevskab oprettet 3. oktober 1685 for Conrad Reventlow af hovedgårdene Sandbjerg og Ballegård og Bøgskov. Grevskabet blev opløst ved lensafløsningen i 1924.

Kilde 

Reventlow
Etableret i 1685
Ophørt i 1924
Sønderjyllands historie (på tværs af landegrænser)
Slægten Reventlow
Grevskabet Roepstorff

Grevskabet Roepstorff var et dansk grevskab oprettet 4. april 1810 for Christian Alexander Roepstorff af hovedgårdene Einsidelsborg og Kørup.  Grevskabet blev opløst ved lensafløsningen i 1921.

Besiddere 
 1795-1810 Wilhelm de Roepstorff
 1810-1813 Christian Alexander Petersdorff
 1813-1839 Gregers Christian Frederik Petersdorff
 1839-1846 Ulrik Wilhelm von Petersdorff
 1846-1915 Christian Alexander von Petersdorff
 1915-1919 Paul Ludvig von Petersdorff
 1919-1926 Theodor Sigismund Wedel-Heinen

Kilder 

Røpstorff, Grevskabet
Etableret i 1810
Ophørt i 1921
Grevskabet Samsøe

Grevskabet Samsøe var et dansk grevskab oprettet 31. december 1677 for Sophie Amalie Moth af hovedgårdene Brattingsborg og Bisgård. Grevskabet blev opløst ved lensafløsningen i 1921.

Lenets besiddere 
(1677-) Sophie Amalie Moth
(1698-1719) Ulrik Christian Gyldenløve, greve af Samsø
(1719-1728) Christian Danneskiold-Samsøe
(1728-1770) Frederik Danneskiold-Samsøe
(1770-1778) Frederik Christian Danneskiold-Samsøe
(1778-1792) ?
(1792-1823) Christian Conrad Sophus Danneskiold-Samsøe
(1823-1869) Frederik Christian Danneskiold-Samsøe
(1869-1886) Christian Conrad Sophus Danneskiold-Samsøe
(1886-1914) Christian Danneskiold-Samsøe
(1914-1921) Aage Danneskiold-Samsøe

Kilder 

Samsøe
Slægten Danneskiold-Samsøe
Samsøe
Ophørt i 1921
Grevskabet Schackenborg

Grevskabet Schackenborg var et slesvigsk grevskab oprettet 23. juni 1676 for Otto Didrik Schack af hovedgårdene Schackenborg, Sødamgård, Solvig og Store Tønde.´ Grevskabet blev opløst ved lensafløsningen i 1924.

Kilder 

Schackenborg
Schackenborg
Ophørt i 1924
Det grevelige Scheel-Plessenske Forlods

Det grevelige Scheel-Plessenske Forlods var et dansk grevskab oprettet 1829 for Mogens Joachim Scheel-Plessen af stamhuset Fusingø, det Plessenske Fideikommis og det von Thienenske Fideikommis. De to fideikommisser rummede godsbesiddelser i Slesvig-Holsten. "Forlods" i navnet er en hentydning til at en ikke ubetydelig del af den i grevskabet bundne formue bestod af rede penge snarere end jord – altså penge, der var reserveret til køb af jord, således at grevskabet kunne opnå minimumsstørrelsen på 2500 tdr. hartkorn.

Grevskaber i Danmark
Slægten Scheel-Plessen
Etableret i 1829
Ophørt i 1832
Slaget ved Cedar Mountain

Slaget ved Cedar Mountain blev udkæmpet den 9. august 1862 i Culpeper County i Virginia som led i Nordlige Virginia kampagnen i den amerikanske borgerkrig.

Baggrund 
Generalmajor John Pope var blevet sat i spidsen for den nyoprettede Unionshær Army of Virginia den 26. juni 1862. General Robert E. Lee svarede på Popes foranstaltninger ved at sende Stonewall Jackson af sted med 14.000 mand til Gordonsville i juli. Jackson blev senere forstærket med generalmajor A.P. Hills division. I starten af august marcherede Pope med sine tropper sydpå ind i Culpeper County med det mål at erobre jernbaneknudepunktet i Gordonsville.

Slaget 

Den 9. august stødte de to hære sammen ved Cedar Mountain. I starten så det godt ud for Unionshæren. Sydstatshærens venstre fløj var i fare for at bryde sammen, og general Jackson red dertil for at få samling på sine mænd. Jackson ville inspirere tropperne ved at trække sit sværd, men det var så sjældent at han trak sværdet, at det rustet fast til sin skede. I stedet gav han sig til at svinge sværdet i sin skede over sit hoved. Et modangreb under ledelse af A.P. Hill slog Unionshæren tilbage og gav de konfødererede sejren. Den konfødererede brigadegeneral Charles Sidney Winder blev dræbt. Dette slag flyttede kampen i Virginia fra Virginiahalvøen til det nordlige Virginia, og gav Lee initiativet.

Referencer 
 National Park Service beskrivelse af slaget 
 Krick, Robert K., Stonewall Jackson at Cedar Mountain, University of North Carolina Press, 1990, .

Noter 

Slag i den amerikanske borgerkrig i Virginia
Juan Martín del Potro

Juan Martín del Potro (født 23. september 1988 i Tandil, Argentina) er en argentinsk tennisspiller, der blev professionel i 2006. Han er 198 cm høj. Han har igennem sin karriere vundet 22 single- og 1 doubletitel, og hans hidtil højeste placering på ATP's verdensrangliste er en 3. plads.

Grand Slam 
Del Potros bedste Grand Slam resultat i singlerækkerne kom ved US Open 2009, som han vandt efter sejr over Roger Federer, 3-6, 7-6(5), 4-6, 7-6(4), 6-2 i finalen. I 2016 var Del Potro i finalen ved OL . Han mødte Andy Murray og tabte 7-5, 4-6, 6-2, 7-5. I 2018 nåede Del Potro sin anden grand slam-finale. Igen US Open. Denne gang blev det til et nederlag mod Novak Djokovic - 6-3, 7-6(4),6-3.

Eksterne henvisninger 

Tennisspillere fra Argentina
Deltagere for Argentina ved sommer-OL 2016
Medaljevindere ved sommer-OL 2012
Medaljevindere ved sommer-OL 2016
Olympiske medaljevindere i tennis
Olympiske sølvmedaljevindere fra Argentina 
Olympiske bronzemedaljevindere fra Argentina
Marin Čilić

Marin Čilić (født 28. september 1988 i Međugorje, Jugoslavien) er en Bosnisk tennisspiller, der blev professionel i 2005. Han har igennem sin karriere (pr. september 2010) vundet fem singletitler, og hans højeste placering på ATP's verdensrangliste er en 9. plads, som han opnåede i februar 2010. I 2014 vandt han US Open.

Grand Slam 
Čilić' bedste Grand Slam resultater i singlerækkerne kom ved Australian Open 2010. Her nåede han frem til semifinalen, efter undervejs at have besejret blandt andet Juan Martin del Potro og Andy Roddick, inden han tabte til skotten Andy Murray.

Eksterne henvisninger 
 

Tennisspillere fra Kroatien
Olympiske medaljevindere i tennis
Olympiske sølvmedaljevindere fra Kroatien
Tennisspillere ved sommer-OL 2008
Tennisspillere ved sommer-OL 2012
Medaljevindere ved sommer-OL 2016
Tennisspillere ved sommer-OL 2020
Medaljevindere ved sommer-OL 2020
Deltagere for Kroatien ved sommer-OL 2008
Deltagere for Kroatien ved sommer-OL 2012
Deltagere for Kroatien ved sommer-OL 2016
Deltagere for Kroatien ved sommer-OL 2020
Pokémon Yellow

, bedre kendt under navenet Pokémon Yellow Version, er et rollespil udviklet af Game Freak, udgivet af The Pokémon Company, og distribueret af Nintendo til GameBoy. Det er en opdateret udgave af Pokémon Red og Blue, løst baseret på TV-serien, og er en del af Pokemon-spilseriens første generation. Sammen med udgivelsen af Pokémon Yellow blev en gul særudgave af Game Boy Color-konsollen med Pokémon-tema udgivet.

Den 27. februar 2016 blev Pokémon Crystal genudgivet i hele verden via Nintendo 3DS Virtual Console

Nintendo Switch-spillene Pokémon: Let's Go, Pikachu! og Let's Go, Eevee! er remakes af Pokémon Yellow og blev udgivet over hele verden i 2018 på tyveårsdagen for Pokémon Yellows udgivelse i Japan.

Kontekst og historie 
Ligesom Pokémon Red og Blue finder Yellow sted i Kanto-regionen, der far forskellige habitater for 151 unikke Pokémon-arter. Spillerens mål forbliver også de samme, skønt der findes adskillige forskelle. For eksempel får spilleren ikke en mulighed for at vælge én af tre starter-Pokémon i starten af spillet. I stedet bliver en vild Pikachu, som Professor Oak fanger, spillerens starter-Pokémon, mens spillerens rival tager en Eevee. Handlingen er løst baseret på Indigo League-sagaen af TV-serien, og inkluderer figurer, der ikke var med i tidligere spil eller har fået deres design ændret, for at ligne TV-seriens modpart, for eksempel Jessie, James, Meowth,  og . I stil med TV-serien nægter Pikachu at udvikle sig. Spillerne har også muligheden for at skaffe de originale tre starter-Pokémon. Som spilleren rejser rundt, fortsætter de gradvist med at fange Pokémon, der registreres i deres Pokédex, og som de bruger til at besejre de otte Gym Leaders, hvorefter man kan udfordre Elite Four, alt imens man samtidig kæmper mod Team Rocket, en bande, der har dedikeret sig til at bruge Pokémon for egen vindings skyld og for at skaffe sig magt. Når spilleren møder Elite Four, har spilleren haft muligheden for at fange 149 Pokémon-arter; efter at man har besejret Elite Four, kan man komme ind i Cerulean Cave, hvor Mewtwo, den endelige Pokémon man kan fange på normal vis i spillet, kan findes, kæmpes mod og fanges. Den sidste Pokémon i Pokédex'et, Mew, kan ikke fanges under almindeligt omstændigheder, dog kan man udnytte en glitch i spillet, som gør dette muligt.

Referencer 

Virtual Console-spil til Nintendo 3DS
Computerrollespil
Game Boy Color-spil
Game Boy-spil
Computerspil fra 1998
Pokémon
Rudi Johnson

Berudi Ali "Rudi" Johnson (født 1. oktober 1979 i Petersburg, Virginia, USA) er en tidligere amerikansk footballspiller, der spillede i NFL som running back. Hans karriere i ligaen strakte sig mellem 2001 og 2008, og han repræsenterede henholdsvis Cincinnati Bengals og Detroit Lions.

Johnsons præstationer blev en enkelt gang, i 2004, belønnet med en udtagelse til Pro Bowl, NFL's All Star-kamp.

Klubber 
 Cincinnati Bengals (2001–2007)
 Detroit Lions (2008)

Eksterne henvisninger 
 Spillerinfo

Amerikansk fodbold-spillere fra Virginia
Amerikansk fodbold-spillere fra Cincinnati Bengals
Amerikansk fodbold-spillere fra Detroit Lions
Amerikansk fodbold-running backs
Joseph Addai

Joseph Kwahu Duah Addai Jr. (født 3. maj 1983 i Houston, Texas, USA) er en amerikansk footballspiller, der spiller i NFL som running back. Addai er i øjeblikket foruden et hold, og er derfor free agent. Addai har spillet for Indianapolis Colts i perioden 2006-2011, og for New England Patriots i 2012.

Addai var i sin debutsæson en del af det Indianapolis Colts-hold, der vandt Super Bowl XLI efter sejr over Chicago Bears. Hans præstationer er en enkelt gang, i 2007, blevet belønnet med en udtagelse til Pro Bowl, NFL's All Star-kamp.

Klubber 
 2006-2011: Indianapolis Colts
 2012: New England Patriots

Eksterne henvisninger 

 

Personer fra Houston 
Amerikansk fodbold-spillere fra Texas
Amerikansk fodbold-running backs
Amerikansk fodbold-spillere fra Indianapolis Colts
Amerikansk fodbold-spillere fra New England Patriots
Adrian Peterson

Adrian Lewis Peterson (født 21. marts 1985 i Palestine, Texas, USA) er en amerikansk footballspiller, der spiller i NFL som running back for Seattle Seahawks. Peterson blev draftet til ligaen af Vikings i 2007, og etablerede sig allerede i sin debutsæson som en af de absolut bedste running backs i ligaen.

Peterson blev på trods af en skuffende Vikings-sæson valgt til den bedste offensive rookie (førsteårsspiller) efter 2007-sæsonen. Samme sæson blev han udtaget til Pro Bowl, hvor han blev valgt som MVP, kampens mest værdifulde spiller.

Klubber 
 2007-2016: Minnesota Vikings
 2017: New Orleans Saints
 2017: Arizona Cardinals
2018-2019: Washington Redskins
2020: Detroit Lions
2021-: Tennessee Titans

Referencer

Eksterne henvisninger 

Amerikansk fodbold-spillere fra Texas
Amerikansk fodbold-spillere fra Minnesota Vikings
Amerikansk fodbold-running backs
Brian Westbrook

Brian Collins Westbrook (født 2. september 1979 i Washington D.C., USA) er en tidligere amerikansk footballspiller, der spillede i NFL som running back for San Francisco 49ers og Philadelphia Eagles.

Westbrook var en del af det Philadelphia Eagles-hold, der i 2005 nåede frem til Super Bowl XXXIX, som man dog tabte til New England Patriots. To gange, i 2004 og 2007 er han blevet udtaget til Pro Bowl, NFL's All Star-kamp.

Klubber 
 2002-2009: Philadelphia Eagles
 2010: San Francisco 49ers

Eksterne henvisninger 
 Spillerinfo

Amerikansk fodbold-spillere fra Washington D.C.
Amerikansk fodbold-spillere fra Philadelphia Eagles
Amerikansk fodbold-spillere fra San Francisco 49ers
Amerikansk fodbold-running backs
Larry Johnson

Larry Alphonso Johnson Jr. (født 19. november 1979 i La Plata, Maryland, USA) er en tidligere amerikansk footballspiller, der spillede i NFL som running back. Gennem sine ni år i ligaen repræsenterede han fire forskellige hold, og spillede blandt andet syv sæsoner hos Kansas City Chiefs.

Johnson blev to gange, i 2005 og 2006, udtaget til Pro Bowl, NFL's All Star-kamp.

Klubber 
 2003-2009: Kansas City Chiefs
 2009: Cincinnati Bengals
 2010: Washington Redskins
 2011: Miami Dolphins

Eksterne henvisninger 

 Spillerinfo

Amerikansk fodbold-spillere fra Maryland
Amerikansk fodbold-spillere fra Cincinnati Bengals
Amerikansk fodbold-spillere fra Kansas City Chiefs
Amerikansk fodbold-spillere fra Washington Redskins
Amerikansk fodbold-spillere fra Miami Dolphins
Amerikansk fodbold-running backs
Frank Gore

Franklin "Frank" Gore (født 14. maj 1983 i Coconut Grove, Florida, USA) er en amerikansk footballspiller, der spiller i NFL som running back for Miami Dolphins siden den 22. marts 2018, hvor han skrev en 1-årig kontrakt.

Han har spillet for  San Francisco 49ers lige siden han kom ind i ligaen i 2005, efter at være blevet valgt i tredje runde af NFL's draft. Frank Gore holder rekorden for flest rushing yards i San Francisco 49ers' historie.

Gores præstationer er fem gange blevet belønnet med udtagelse til Pro Bowl.

Klubber 
 2005-2014: San Francisco 49ers
2015-2017: Indianapolis Colts
 2018-: Miami Dolphins

Eksterne henvisninger 

 Spillerinfo 

Amerikansk fodbold-spillere fra Florida
Amerikansk fodbold-spillere fra San Francisco 49ers
Amerikansk fodbold-running backs
Jamal Lewis

Jamal Lafitte Lewis (født 26. august 1979 i Atlanta, Georgia, USA) er en tidligere amerikansk footballspiller, der spillede i NFL som running back for henholdsvis Cleveland Browns og Baltimore Ravens. Hans karriere strakte sig fra 2000 til 2009.

Lewis var en del af det Baltimore Ravens-hold, der i 2001 vandt Super Bowl XXXV efter sejr over New York Giants. Hans præstationer blev en enkelt gang, i 2003, belønnet med en udtagelse til Pro Bowl, NFL's All Star-kamp.

Klubber 
 Baltimore Ravens (2000–2006)
 Cleveland Browns (2007–2009)

Eksterne henvisninger 
 Spillerinfo

Amerikansk fodbold-spillere fra Georgia
Amerikansk fodbold-spillere fra Baltimore Ravens
Amerikansk fodbold-spillere fra Cleveland Browns
Amerikansk fodbold-running backs
Personer fra Atlanta
Fovrfeld Gravlund

Fovrfeld Gravlund er en centralkirkegård beliggende på Gravlundvej i Esbjerg, der har fået sit navn efter gravpladsen.

Der vides med sikkerhed, at 271 Commonwealth-piloter, 26 USAF-piloter og en enkelt fra Polen ligger begravet her. Antallet af tyskere kendes ikke. I 1948 blev de 26 amerikanere ført tilbage til USA for at blive genbegravede dér.

Der blev oprettet 5 Centralkirkegårde i Danmark under 2. verdenskrig på tysk foranledning.

Se også 
 Frederikshavn Krigskirkegård, Lemvig Kirkegård, Svinø Mindelund, Aabenraa Kirkegård

Ekstern henvisning 

 Esbjerg (Fourfelt) Kirkegård hos Commonwealth War Graves Commission 
 Fovrfeld Gravlund 
 Soldatergrave i Esbjerg hos volksbund.de 

Bygninger, konstruktioner og anlæg i Esbjerg
Kirkegårde i Danmark
FIFA 09

FIFA 09 er navnet på et fodboldspil i FIFA-serien udviklet af EA Sports og udgivet af Electronic Arts. Spillet blev udgivet d. 3 okotober 2008 i Europa (Danmark blandt andet) og den 14. oktober 2008 i Nordamerika. Japan har ikke fået nogen udgivelsesdato endnu.

En demo blev udgivet d. 11 september 2008 på PlayStation 3 Network og Xbox 360 Marketplace gratis for alle spillere. PC'ens demo ankom dagen efter (read. d. 12 september 2008).

Der var mange rygter omkring hvem der skulle pryde coveret på spillet, og det er blev afsløret at Ronaldinho, Guillermo Ochoa og Maurice Edu skulle være på det Nordamerikanske cover, Keven Kuranyi og Ronaldinho på det tyske cover, Ronaldinho og Wayne Rooney på det britiske cover og Frank Ribery, Karim Benzema og Ronaldinho på det franske cover og til sidst men ikke mindst Ronaldinho og Wayne Rooney, som sædvanlig på det danske cover. Fifa 09 er i butikkerne nu.

Demo Detaljer 
For PS3 og Xbox 360 demoen, får man en fuld almindelig kamp. Hvis kampen ender uagjort går den direkte til straffe. De her er holdene du kan være.

1. Marseille
2. Schalke
3. Real Madrid
4. Chelsea
5. AC Milan
6. Toronto FC

Forbedringer 

Det er kommet frem, at der er over 250 forbedringer i 09.

Iblandt forbedringer i det nye FIFA er forbedret reaktionsevne, der gør det muligt at slippe bolden hurtigere, bedre uden-bold løb, et bedre spillerfysiksystem, der tager forbehold for den enkelte spillers styrke i skulder-til-skulder og animationer, der gør det muligt for spilleren at skyde første gang.

En anden stor ændring er et moderniseret sammenstødssystem, der tager hensyn til fart, vægt og krafter, når spillere støder sammen med hver deres individuelle fysiske oplysninger, der er baseret på der karakter.

Ny målmandsteknologi er også blevet tilføjet, som indeholder bedre position, bedre reaktioner til at redde og hurtigere på benene igen efter redningen.

En anden forbedring er vejret og tiden. Regn og sne kan sættes til og fra før kampe, hvilket har effekt på spillernes tøj og handsker. Kampe kan spilles om dagen, natten eller i skumring.

Hvis en spiller bliver skiftet ud i halvlegen, kan den anden spiller ses varme op og løbe på banen. Kampens resultat har indflydelse – hvis en spiller har scoret, bliver han klappet af banen, mens en spiller, der har spillet en knap så god kamp eller er en nøglespiller i opstillingen, reagerer dårligt og virker sur. Vælges en spiller med gode anføreregenskaber, virker det positivt på balancen på holdet.

FIFA 09 inkluderer "10 mod 10" Be a Pro onlinekampe og offline Be a Pro er blevet udvidet, så der kan spilles 4 sæsoner. Det er også muligt at lave jubelscener ved scoringer.

Soundtrack 
EA Sports annoncerede den 14. august 2008, det komplette soundtrack til FIFA 09. Det indeholder 42 sange fra 21 forskellige lande.

Referencer 

Computerspil fra 2008
FIFA-serien
Nintendo DS-spil
PlayStation 2-spil
PlayStation 3-spil
PlayStation Portable-spil
Wii-spil
Windows-spil
Xbox 360-spil
Steve Olfers

Steve Olfers (født 25. februar 1982) er en hollandsk tidligere fodboldspiller. Han spillede for AaB fra 2007 – 2009. Han repræsenterede derudover blandt andet Feyenoord og Sparta Rotterdam.

Titler

Klub 
AaB
 Superligaen (1): 2007-08

Eksterne henvisninger 

 

Fodboldspillere fra Holland
Fodboldspillere fra AaB
Fodboldspillere fra PSV Eindhoven
Personer fra Haarlem
Svinø Kirke

Svinø Kirke er sognekirke for Svinø Sogn, Vordingborg Kommune og er relativt ny, da den er opført i år 1900 i røde mursten med kor, kirkeskib, samt et lavt klokketårn. Opførelsen skete på foranledning af kvinderne på Svinø. Og på trods af et befolkningsgrundlag på 250 personer, fik disse indsamlet ca. halvdelen af byggeomkostningerne.

Op gennem 1990'erne modtog kirken et orgel, samt et kirkeskib.

Svinø Mindelund 

Sammen med kirken var der tilknyttet en mindre kirkegård, som også blev anvendt under 2. verdenskrig. Denne blev i 1942 udpeget som centralkirkegård for området syd for for Hovedvej A1, hvilket gav anledning til at udvide i nordlig retning. Imidlertid blev denne kapacitet efterhånden også opbrugt.

I 1944 foretog man igen en udvidelse. Her begravede man dels de faldne piloter for tiden frem til krigens ophør. Derudover besluttede man sig for at flytte de allerede begravede til det nye område. Efter at have fået status som centralkirkegård, blev der stedt 108 allierede piloter til hvile – 62 britiske (Commonwealth) og 46 amerikanske. Amerikanske myndigheder kom dog i 1948 og 49, og de gravede deres egne soldater op og transporterede dem til US Military Cemetry Neuville en Condroz, hvor USA's militær selv forestod en begravelse efterfølgende.

Mindelunden blev således indviet i 1950 som en ren britisk gravplads, der fortsat er under opsyn af Commonwealth War Graves Commission.

Der bliver holdt mindeshøjtidelighed hvert år den 4. maj om aftenen med gudstjeneste, taler ved mindesmærket og kransenedlæggelse. Foreningen Folk og Forsvar står for arrangementet og Flyvevåbnet bidrager med overflyvning af skolefly, oprindeligt fra Flyvestation Avnø, men da flyveskolen flyttede til Flyvestation Karup, flyver de nu derfra.

Eksterne henvisninger 
 Svinø Mindelund 
 Svinø Kirkegård – Churchyard
 Svinø Kirke hos KortTilKirken.dk

Kirker i Vordingborg Kommune
Kirker i Præstø Amt
Kirker i Roskilde Stift
Kirkegårde i Danmark
Disney Channel (Frankrig)

Disney Channel er en fransk betalings-tv-kanal, der ejes af The Walt Disney Company. Det blev lanceret i marts 1997, primært på CanalSatellite-platformen.

Historie 
Den 2. november 2002 udvidede porteføljen af Disney-brandede kanaler i Frankrig fra en til fire kanaler med lanceringen af Toon Disney, Playhouse Disney (nu Disney Junior) og Disney Channel +1. Filmkanalen Disney Cinemagic (nu Disney Cinéma) blev lanceret i september 2007.

Den 1. april 2011 blev kanalen lanceret på IPTV-platforme. Den 19. april 2011 lancerede Disney og Free ISP en VOD-tjeneste på Freebox kaldet Disney-Tek Den 1. maj 2011 omdirigerede kanalen sin grafiske pakke.

Eksterne henvisninger 

 Official hjemmeside 

Frankrig
Etableret i 1997
Tawhirimateas

Tawhirimateas er gud over vejret i maoriernes mytologi. Rå og uforudsigelig som en orkan er han en kraft, man kan regne med. Tawhirimateas temperament er meget heftigt, og han kan være så vild som en tiger. Han kan snappe menneskers fingre, for en rolig, kølig aften kan blive til meget mere.

Folkeslag i New Zealand
Mytologi
Banshee

En banshee er en kvindelig ånd i den irske mytologi. Den ses normalt som et varsel på død og et sendebud fra den anden side. Banshee'er går i hætteklædte pjækkerter, kapper eller slag. Deres skrig varsler død; en advarsel om, at der vil komme et dødsfald i familien. De er mystiske væsener, og mærkeligt nok er de ikke frygtet. De ses som villige hjælpere, der vises nyttige på kritiske tidspunkter. En banshee har en omsorgsfuld karakter, er venlig og godhjertet. Familien er det vigtigste for den.

Litteratur 
 Évelyne Sorlin, Cris de vie, cris de mort : les fées du destin dans les pays celtiques., Helsinki : Suomalainen Tiedeakatemia, 1991.

Mytologi
Spådom
Ambra (plante)

 
Ambra (Artemisia abrotanum) er en flerårig plante med smalle, stærkt duftende blade. Ambra hører til i bynke-slægten, hvor man også finder malurt og estragon, og ambra anvendes lige som disse som krydderi, f.eks. i snaps og absint.

Beskrivelse 
Ambraen er en halvbusk, der kan blive omkring 50-80 cm høj og er hårdfør under tørke. Stilkene er stive, og langs dem vokser de meget smalle, dildlignende blade. Når de berøres, afgiver de en duft, der minder om citron. Blomsterne er små og gule.

Hjemsted 
Planten stammer oprindelig fra det Syd- og Mellemeuropa.

Anvendelse 
I tidligere tider ansås planten at yde beskyttelse mod lus og slanger. Den er også blevet brugt som luftfrisker.

Krydderurter
Bynke
Halvbuske
Ambra (flertydig)

Ambra har flere betydninger:
 Ambra er et sekret fra kaskelottens mave, der tidligere blev anvendt til parfume.
 Ambra (plante) er en plante i bynke-slægten.